1. **ชื่อผลงาน : น้ำหมักหัวกลอย ป้องกันและกำจัดแมลงศตรูพืชผักสวนครัว**
2. **ผู้รับผิดชอบ : นางกนกนาถ โพธิ์สัย ประธาน อสม. บ้านม่วงไข่ หมู่ที่ 5 ตำบลคุ้มเก่า อำเภอเขาวง จังหวัดกาฬสินธุ์**
3. **สภาพปัญหาของพื้นที่**

**3.1 ข้อมูลพื้นฐานของชุมชน**

บ้านม่วงไข่ หมู่ที่ 5 ตำบลคุ้มเก่า อำเภอเขาวง จังหวัดกาฬสินธุ์ มีประชากรทั้งสิ้น 187 คน จำนวนครัวเรือนที่อยู่จริง 92 ครัวเรือน เป็นชุมชนชาวผู้ไท มีการตั้งบ้านเรือนแบบกลุ่มหมู่บ้าน ประกอบอาชีพเกษตรกรรม ทำนาปีเป็นหลัก อาชีพเสริมเลี้ยงสัตว์ ทอผ้า จักสานกระติบข้าว ทำสวนอ้อย และรับจ้างทั่วไป ทุกครัวเรือนมีที่ทำกินเป็นของตนเอง และมีพื้นที่รอบ ๆ บริเวณบ้านกว้างขวางพอที่จะปลกพืชผักสวนครัว

กระแสการพัฒนาโลกปัจจุบัน ทำให้วิถีชุมชนเปลี่ยนแปลงไป การผลิต การอยู่การกิน จากการพึ่งตนเอง ช่วยเหลือซึ่งกันและกัน การผลิตอาหารและอาหารจากแหล่งทรัพยากรธรรมชาติ ไม่เพียงพอ

จึงหันไปพึ่งปัจจัยภายนอกมากขึ้น

 จากความเปลี่ยนแปลงวิถีชุมชน ทำให้คนในชุมชนมีปัญหาเรื่องสุขภาพเพิ่มขึ้น สังเกตุได้จากสถานการณ์สุขภาพในรอบ 5 ปีที่ผ่านมา (ปี 2554 ถึง2560 ) จากการคัดกรองสุขภาพชุมชน โดยทีม อสม. พบว่าผู้ที่มีความเสี่ยงต่อโรคเบาหวาน และความดันโลหิตสูงเพิ่มขึ้นทุกปี มีผู้ป่วยรายใหม่เพิ่มขึ้น ปัจจุบัน มีผู้ป่วยเบาหวาน 13 ราย ความดันโลหิตสูง 6 ราย ต่อมไทรอยด์ 1 ราย ฟอกไต 1 ราย เสียชีวิตด้วยโรคภูมิแพ้ (SLE) 1 ราย โรคมะเร็งตับ 1 ราย มะเร็งลำไส้ 1 ราย หัวใจวายเฉียบพลัน 2 ราย

* 1. **ข้อมูลจาก กองทุนสนับสนุนการสร้างเสริมสุขภาพ สสส.**

 องค์การอนามัยโลก และองค์การอาหารและเกษตรแห่งสหประชาชาติ ได้รวบรวมข้อมูลงานวิจัยต่าง ๆ โดยผลสรุปว่า การบริโภคผัก ผลไม้ วันละ 400-600 กรัมสามารถลดภาระโรคต่าง ๆ ได้แก่ หัวใจขาดเลือด เส้นเลือดสมองตีบ ลดอัตราการป่วยและเสียชีวิตจาก โรคมะเร็งกระเพาะอาหาร มะเร็งลำไส้ใหญ่ จึงกำหนดการบริโภคผัก ผลไม้อย่างน้อย 400กรัมต่อวัน เพื่อลดความเสี่ยงต่อโรคเหล่านั้น

 ในปัจจุบัน การซื้อผัก ผลไม้ตามท้องตลาดมาบริโภคมีความเสี่ยงต่อสารเคมีตกค้าง ซึ่งหากบริโภคเป็นประจำอาจเกิดการสะสม และส่งผลกระทบต่อสุขภาพในระยะยาว ทั้งในเรื่องของประสาทสัมผัส การเคลื่อนไหวบกพร่อง เกิดความผิดปกติทางกายภาพของต่อมไทรอยด์ นอกจากนี้ยังมีรายงานว่า สารป้องกันกำจัดแมลงบางชนิด มีความสัมพันธ์กับการเกิดมะเร็ง เช่น มะเร็งต่อมลูกหมาก มะเร็งเต้านม มะเร็ง ตับอ่อน และมะเร็งผิวหนัง

**3.3สภาพปัญหาสุขภาพของพื้นที่ ที่สอดคล้องกับการแก้ไขปัญหาด้วย นวตกรรม**

**น้ำหมักหัวกลอย ป้องกันและกำจัดแมลงศตรูพืชผักสวนครัว**

1. ตรวบพบสารเคมีในเลือดที่อยู่ในระดับความเสี่ยง 3 และ 4 คิดเป็นร้อยละ 54 ( ปี 2558 )
2. ขาดกระบวนการเรียนรู้ เพื่อสร้างความตระหนักในการไม่ใช้สารเคมี ป้องกันกำจัดสัตรูพืช ในการทำการเกษตร
3. มีพฤติกรรมการบริโภคที่ไม่เหมาะสม
4. **วัตถุประสงค์/เป้าหมาย**
5. เพื่อส่งเสริมและสนับสนุนการปลูกผักแบบไม่ใช้สารเคมีใด ๆ ไว้บริโภคในครัวเรือน
6. เพื่อลดภาวะเสี่ยงต่อการเกิดโรคเรื้อรังของชุมชนในระยะยาว โดยลดระดับสารเคมีในเลือด จากระดับอันตรายให้อยู่ในระดับปกติ
7. เพื่อปรับเปลี่ยนพฤติกรรมการอยู่ การกินให้เอื้อต่อการมีสุขภาพดี แบบวิถีผู้ไท
8. **กรอบกระบวนการพัฒนา**

**1. ชุมชนมีฐานข้อมูล กลุ่มเสี่ยง กลุ่มวัย**

**2. ชุมชนมีแผนพัฒนาสุขภาพหมู่บ้าน**

**3. ชุมชนมีภาคีเครือข่ายในการพัฒนาด้านสุขภาพ**

**4. มีทุนทางทรัพยากร ทุนทางภูมิปัญญา และทุนวัฒนธรรมท้องถิ่น**

**5. มีการปรับเปลี่ยนพฤติกรรมสุขภาพที่เหมาะสม**

1. **ขั้นตอนในการดำเนินงาน**
2. แต่งตั้งคณะทำงาน ประกอบด้วยผู้นำ กรรมการหมู่บ้าน และอสม.
3. ประชุมสร้างความเข้าใจ โครงการส่งเสริม และสนับสนุนการผลิตและบริโภคผักปลอดภัยในครัวเรือน
4. จัดอบรมให้ความรู้พิษภัยของสารเคมีในการปลูกผัก ระดมความคิดเห็นสถานการณ์ปัญหา ผลกระทบ และแนวทางการดำเนินงาน
5. พัฒนาศักยภาพชุมชน จัดกิจกรรมสาธิต เช่น ทำน้ำหมัก ปุ๋ยหมัก เป็นต้น
6. ปฏิบัติการปลูกผักสวนครัวให้มีครัวเรือนละ 10 ชนิดขึ้นไป โดยไม่ใช้สารเคมี เกิดนวตกรรมการทำน้ำหมักหัวกลอย ป้องกันและกำจัดแมลงศัตรูพืช
7. เชิญเครือข่ายการพัฒนาในพื้นที่ร่วมจัดกิจกรรมแลกเปลี่ยนพันธุ์พืชผักปลอดสาร อาหารปลอดภัย มอบรางวัลครัวเรือนต้นแบบ ประกวดแปลงผัก คุ้มต้นแบบประกวดพาข้าวผู้ไท
8. สรุปบทเรียนการดำเนินโครงการ
9. **ผลสำเร็จ/ผลลัพธ์ ด้านสุขภาพ**
10. ชุมชนเกิดความตระหนัก และเห็นความสำคัญการปลูกและบริโภคผัก โดยไม่ใช้สารเคมี **ดูได้จาก**การร่วมกันกำหนดกติกุมชนเกี่ยวกับการปลูกผัก และเกณฑ์การให้คะแนนครัวเรือนต้นแบบและคุ้มต้นแบบ
11. ชุมชนมีพฤติกรรมการกินผักพื้นบ้าน รู้จักการเลือกซื้อผักตลาด นำมาประกอบอาหารได้อย่างปลอดภัย **ดูได้จาก** ผลการตรวจสารเคมีในเลือดก่อนเริ่มโครงการ พบว่า ผู้มีผลเลือดระดับเสี่ยง 3 และ 4 คิดเป็นร้อยละ 34 และหลังโครงการ ผู้มีผลเลือดระดับเสี่ยง 3 และ 4 คิดเป็นร้อยละ 14 ระดับสารเคมีในเลือดอยู่ในระดับปกติ ร้อยละ 80
12. เกิดประโยชน์ต่อสิ่งแวดล้อม ฟื้นคืนระบบนิเวศน์ จากการใช้ปุ๋ยหมัก ปุ๋ยคอก และน้ำหมักป้องกันและกำจัดศัตรูพืชจากสมุนไพรพื้นบ้าน
13. เกิดคุณค่าด้านจิตใจ กิจกรรม “บุญแลกเปลี่ยนพันธุ์พืชผักปลอดสาร บริโภคอาหารปลอดภัย” ทุกครัวเรือนปลูกผักในปริมาณเพิ่ม หลากหลายชนิด มีการแลกเปลี่ยนแบ่งปันกันเอง
14. เกิดมูลค่าด้านเศรษฐกิจ ผักที่เหลือจากการบริโภค แบ่งปัน แล้วจึงขายในราคากันเอง ทั้งภายในและนอกชุมชน ลดการซื้อผักจากตลาด วัดได้จากการจดบันทึกของครัวเรือน
15. เกิดกระบวนการเรียนรู้และแหล่งเรียนรู้ ในชุมชน
16. **ปัจจัยแห่งความสำเร็จ**

**1.การสร้างกระบวนการเรียนรู้ร่วมกันของคนในชุมชน**

**2.มีผู้นำและปราชญ์ชาวบ้านที่มีความรู้ เป็นต้นแบบความสำเร็จ**

**3.ส่งเสริมการเรียนรู้ทุก ๆ ด้านอย่างต่อเนื่อง**

**4.มีการสรุปและประเมินผลการดำเนินงาน**

 **ประเภทผลงาน : นวัตกรรม**

 **ข้อเสนอแนะ :**พัฒนาการมีส่วนร่วมทุกภาคส่วน อย่างเป็นระบบชุมชนในการฟื้นคืนระบบนิเวศน์อย่างต่อเนื่อง

 โดยเน้นความเป็นเจ้าของและรับผิดชอบตามแนวทางร่วมกันอย่างเข้มแข็งเพื่อสนับสนุนชุมชนให้เห็น

 ความสำคัญการปลูกและบริโภคพืชผัก โดยไม่ใช้สารเคมี และเป็นชุมชนบริโภคอาหารปลอดภัยอย่าง

 ต่อเนื่องต่อไป

 **นวัตกรรม น้ำหมักหัวกลอย ป้องกันและกำจัดแมลงศตรูพืชผักสวนครัว**

 **………………………………………………………………**